Confido Terviselahendus        
Kindlustusteenuse teabedokument
AS LHV Kindlustus (kindlustus@lhv.ee, Tartu maantee 2, 10145 Tallinn) 

Teabedokumendis on tööandjale suunatud Confido Terviselahenduse (ravikindlustus) üldine ülevaade. See ei kajasta Teie kindlustushuvist ja nõudmistest lähtuvaid kindlustuslepingu tingimusi. Lepingu tingimused on muudes dokumentides, näiteks pakkumuses, kindlustustingimustes ja kindlustuspoliisil.
Mis liiki kindlustusega on tegemist?
Confido Terviselahendus on mõeldud juriidilistele isikutele. Tegemist on vabatahtliku kindlustusega, mille eesmärgiks on hüvitada tervishoiuteenusega seonduvad kulutused kindlustuslepingus toodud ulatuses.

	Mida kindlustatakse?
	
	
	Mida ei kindlustata?

	
	· Valitavad kindlustuskaitsed:
· ambulatoorne ravi (nt eriarstiabi, õendus, telefoni- ja videokonsultatsioonid); 
· vaimne tervis (nt psühholoogiline nõustamine ja teraapia);
· eridiagnostika (nt ultraheli, röntgen, MRT, KT, gastro- ja kolonskoopia);
· haiglaravi (päevase haiglaravi ja tervishoiuteenus, mille osutamiseks on vajalik viibimine haiglas pikaajalisemalt);
· ennetavad terviseuuringud (nt suguhaiguste testid, vaktsineerimine);
· hambaravi;
· taastusravi (nt füsioteraapia ja kiropraktika);
· täiendavad kindlustuskaitsed (nt retseptiravimid, ortopeedilised abivahendid ja optika);
· muud kindlustuslepingus kokku lepitud täiendavad kindlustuskaitsed.

· Kindlustusjuhtum on kindlustuspoliisil valitud kindlustuskaitse sündmuse saabumine.  
· Kindlustussumma on maksimaalne hüvitatav  summa. Kindlustussumma ja omavastutuse määr on märgitud poliisile ja on määratud iga kindlustuskaitse jaoks eraldi.
· Kindlustuskaitse kehtib ööpäevaringselt.
· Kindlustatud isikud on kindlustusvõtja töötajad ja kirjalikul lisakokkuleppel nende lähedased.
	
	
	· Kahju, mille on põhjustanud kindlustatud isik oma tervisele tahtlikult.
· Eneseravi tulemusena ilmnenud juhtumid.
· Rasvumise ravi, kaalulangetusega seotud teenused, maovähendusoperatsioonid ja nendega seotud teenused.
· Ennetusmeditsiini, elustiilimeditsiini, anti-aging-meditsiini, tervisetoetamise või eluea pikendamise (longevity) eesmärgil osutatavad teenused.
· Esteetilised operatsioonid.
· Alternatiiv- ja komplementaarmeditsiini teenused.
· Alkoholi, narkootiliste või psühhotroopsete ainete tarbimise tõttu tekkinud juhtumid.
· Sõltuvusravi.
· Sõjast, relvakonfliktist, terrorismist, riigipöördest, rahvarahutustest, erakorralisest seisukorrast ega sõjaväeteenistusest otseselt või kaudselt põhjustatud kahju, kulusid ega haigestumisi.
· Muud terviselahenduse üldtingimustes loetletud välistused.


	
	
	
	
	

	
	
	
	
	Kas kindlustuskaitsel on piiranguid?

	
	
	
	
	· Ambulatoorse ravi kindlustuskaitse alusel ei kuulu hüvitamisele nt sünnitusabi kulu; Covid testid; retseptiravimite kulu;  ambulatoorse taastusravi kulu; rasedusega seotud uuringud; sünnimärkide uuringud; suguhaiguste testid.
· Ennetava tervisekontrolli kindlustuskaitse alusel ei kuulu hüvitamisele nt toidutalumatuse testid;  geenitestid; ravimite kulud; eridiagnostilisi uuringuid ega uuringupakette (sh ultraheli- ja MRT-uuringuid).
· Hambaravi kindlustuskaitse alusel ei kuulu hüvitamisele nt hammaste ja suuõõne kosmeetilised ja esteetilised teenused, pärli- ja soodapesu, ortodontia.
· Kriitiliste haiguste puhul ei kuulu hüvitamisele nt väljaspool haiguste loetelu olevate haiguste ravikulud.
· Täiendavate kindlustuskaitsete välistused on toodud üldtingimustes ja kindlustuskaitse kirjelduses.
· Muud terviselahenduse üldtingimustes loetletud välistused.
· Igale valitud kindlustuskaitsele võib olla rakendatud omavastutus.




	
	Kus ma olen kindlustatud?

	
	· Kindlustuskaitse kehtib Eestis v.a kui ei ole kokku lepitud teisiti. 



	
	Millised on minu kohustused?

	
	· Esitada lepingu sõlmimisel korrektsed andmed.
· Tasuda kindlustusmakse näidatud mahus ja määratud tähtajaks.
· Kindlustusagenti tuleb lepingu sõlmimisel teavitada kõigist teada olevatest asjaoludest ning kindlustusagendile ei tohi esitada valeandmeid.
· Tutvuda kindlustuslepingu, kindlustustingimuste ja kindlustuskaitsetega. Teavitada kindlustuslepingu sõlmimisest kindlustatud isikuid ning tutvustada nende õigusi ja kohustusi. 
· Hoida kindlustatud isikute andmed ajakohasena ja teavitada nende muutumisest.
· Esitada hüvitise avaldus esimesel võimalusel, hiljemalt 30 päeva jooksul tervishoiuteenuse saamisest.




	
	Millal ja kuidas ma maksan?

	
	Kindlustusmakse suurus ja tasumise tähtaeg on pakkumusel ja kindlustuspoliisil. Makseid tasutakse arve alusel pangaülekandega.



	
	Millal kindlustuskaitse algab ja lõppeb?

	
	Kindlustuskaitse algab poliisil märgitud kindlustusperioodi alguskuupäeval (v.a kriitiliste haiguste kindlustuskaitse, millele rakendub kolmekuuline ooteperiood). Kindlustuskaitse lõpeb kindlustusperioodi möödumisel (v.a kriitiliste haiguste kindlustuskaitse, mis lõpeb kindlustushüvitise väljamaksmisel). Kindlustuskaitse võib lõppeda enne lepingus märgitud kindlustusperioodi lõppu. Näiteks võib kindlustusandja lepingu lõpetada, kui kindlustusmakse on tasumata.



	
	Kuidas saan kindlustuslepingu lõpetada?

	
	Lepingu lõpetamise soov tuleb esitada kindlustusagendile. Lepingu saab ennetähtaegselt lõpetada kindlustusvõtja ja kindlustusagendi kirjalikul kokkuleppel või muul üldtingimustes või seaduses sätestatud alusel.

